**Διάγραμμα για επαγγελματικό προσανατολισμό**

**Οι λόγοι που είναι σημαντική αυτή η επιλογή**

Αν ό,τι πράττουν οι άνθρωποι βρίσκεται σε αρμονία με τον εσώτερο εαυτό τους τότε:  
-Είναι δραστήριοι, ζωντανοί, αισιόδοξοι, δεν δυσανασχετούν, δεν αποθαρρύνονται, έχουν ενθουσιασμό, αυτοπεποίθηση.  
- Γίνονται αποδοτικοί στη δουλειά τους και έτσι βιώνουν το συναίσθημα της  
καταξιώσεως και αναγνώρισης => Ωφελούν την κοινωνία που ζουν και τον εαυτό τους.  
• Αντίθετα, όταν κάποιος ασκεί ένα επάγγελμα αδιάφορο, πληκτικό, άσχετο  
με τις δυνατότητες και τις επιθυμίες, αυτό προκαλεί δυσαρέσκεια, πλήξη,  
ψυχική κόπωση, μεμψιμοιρία, άγχος, αντικοινωνική συμπεριφορά.

**ΑΡΑ** το άτομο, θα μπορέσει -εφόσον έχει επιλέξει ορθά το επάγγελμα- να επιτύχει:

* την προσωπική του ευδοκίμηση
* αισθήματα ασφάλειας- ψυχική ολοκλήρωση.

Επιπτώσεις από τη λανθασμένη επιλογή επαγγέλματος

* Ο εργαζόμενος χάνει το ενδιαφέρον του για το αντικείμενό του,  
  αισθάνεται πως έχει εγκλωβιστεί σε αυτό μόνο για βιοποριστικούς  
  λόγους.
* Οδηγείται σε ψυχικό μαρασμό, αφού βιώνει την καθημερινή απασχόληση  
  σαν καταναγκασμό.
* Η συνεργασία του με τους άλλους ανθρώπους καθίσταται προβληματική,  
  λόγω της κακής ψυχολογικής του διάθεσης.
* Δεν επιθυμεί να επιμορφωθεί, οπότε δεν εξελίσσεται.
* Λειτουργεί εντελώς μηχανιστικά και τυποποιημένα χωρίς φαντασία ή  
  πρωτοβουλία.
* Σπαταλά τα ταλέντα του και τις ικανότητές του, εφόσον δεν μπορεί να τα  
  διοχετεύσει σωστά ή δεν επιθυμεί να τα αξιοποιήσει.

**Κριτήρια επιλογής επαγγέλματος**

*1.Οι προσωπικές κλίσεις, τα ενδιαφέροντα και οι ικανότητές τους.  
2*. *ΟΙΚΟΓΕΝΕΙΑ*:  
• Το επάγγελμα των γονιών, η οικογενειακή παράδοση.  
• Η αποτροπή των γονιών να ακολουθήσουν τα παιδιά τους το δικό τους  
επάγγελμα. ( π.χ. χειρωνακτικά, κοπιαστικά ή επικίνδυνα και μη προσοδοφόρα  
επαγγέλματα)  
• Η οικονομική κατάσταση της οικογένειας, η οποία επιτρέπει ή όχι τις σπουδές  
των παιδιών, επενδύει στην μόρφωση ή αναγκάζει τα παιδιά να διακόπτουν τις  
σπουδές τους.  
• Το μορφωτικό επίπεδο των γονιών επηρεάζει συχνά την επίδοση του παιδιού στο  
σχολείο και καθορίζει την επιλογή του επαγγέλματος.  
*3.ΑΛΛΟΙ ΠΑΡΑΓΟΝΤΕΣ*  
• Οι οικονομικές απολαβές  
• Η κοινωνική καταξίωση, το κοινωνικό κύρος  
• Ο ελεύθερος χρόνος και γενικότερα οι συνθήκες εργασίας  
• Το αίσθημα κοινωνικής προσφοράς  
• Οι επαγγελματικές προοπτικές: εξέλιξη, μονιμότητα, αίσθημα ασφάλειας.